হাইড্রোজেন
হাইড্রোজেন বা উদজান সবচেয়ে হালকা মৌলিক পদার্থ। এটি পর্যায় সারণীর প্রথম উপাদান মৌল। এর পারমাণবিক সংখ্যা ১ ও প্রতীক H। প্রাচীন গ্রিক শব্দ ύδρο- "হুদ্রো-" অর্থ "জল" বা "পানি" ("উদ-") ও γενης "গেনেস" অর্থ "উৎপাদক" ("জনক") থেকে এর "হুদ্রোগেন" (ইংরেজিতে "হাইড্রোজেন") নামকরণ। অনেক পুরাতন বাংলা বইতে একে উদজান বলা হয়েছে। আদর্শ তাপমাত্রা ও চাপে হাইড্রোজেন রংহীন, গন্ধহীন, স্বাদহীন, অধাতব এবং খুবই দাহ্য দ্বিপরমাণুক গ্যাস (H)। হাইড্রোজেনের ৩টি আইসোটোপ রয়েছে - ১.প্রোটিয়াম ২.ডিউটেরিয়াম ৩.ট্রিটিয়াম। হাইড্রোজেন পরমাণুতে ১টি মাত্র ইলেকট্রন থাকে, যা নিউক্লিয়াসকে কেন্দ্র করে ঘোরে ।
লিমনিক উদগিরণ
একটি লিমনিক উদগিরণ ঘটার জন্য হ্রদটিকে গ্যাস দিয়ে প্রায় সম্পৃক্ত হতে হবে। জানা দুইটি ঘটনাতে মুখ্য উপাদান ছিল CO; যাইহোক, কিভু হ্রদে বিজ্ঞানীরা মিথেন গ্যাসের ঘনত্ব নিয়ে চিন্তিত। এই CO আসতে পারে হ্রদের নীচের আগ্নেয়গিরির কারনে অথবা জৈব বস্তু পচনের ফলে। একটি হ্রদ সম্পৃক্ত হবার পূর্বে তা একটি রুদ্ধ কার্বনেটেড পানীয়র অনুরূপ আচরণ করে (কোমল পানীয়): যেখানে CO পানিতে দ্রবীভূত থাকে। উভয় হ্রদ এবং কোমল পানীয়তে, CO উচ্চ চাপে (হেনরির নীতি) দ্রুত দ্রবীভূত হয়। এই কারনে সোডার ক্যানে শুধুমাত্র খোলার সাথে সাথে বুদবুদ উৎপন্ন হয়ে চাপ মুক্ত হয় এবং CO দ্রবন থেকে বের হয়ে আসে। হ্রদের ক্ষেত্রে এর তল অনেক উচ্চ চাপে থাকে; গভীরতা যত বাড়তে থাকে চাপ তত বাড়তে থাকে। এর অর্থ হচ্ছে বিশাল পরিমাণে CO বড়, গভীর হ্রদে দ্রবীভূত থাকতে পারে। আবার CO ঠাণ্ডা পানিতে অতি দ্রুত দ্রবীভূত হয় যেমন একটি হ্রদের তলানিতে হয়ে থাকে। পানির সামান্য তাপমাত্রা বৃদ্ধি বিশাল পরিমাণে CO নির্গমনের কারন হতে পারে।